Thorvaldsens Museum

Thorvaldsens Museum er et enkeltkunstnermuseum som ligger på  Bertel Thorvaldsens Plads på Slotsholmen i København ved siden av Christiansborg.

Museet ble oppført i årene 1839–1848 etter en offentlig innsamling i 1837 og er tegnet av Michael Gottlieb Bindesbøll. Det åpnet 18. september 1848.

Frisen utvendig skildrer Thorvaldsens hjemkomst fra Roma i 1838. Den  ble opprinnelig laget av maleren Jørgen Sonne, men ble etter hvert så skadet av eksos og annen forurensning, at man i 1949-59 fikk den trukket ut av muren og erstattet av en kopi laget av Axel Salto.Peder Bundgaard: København – du har alt (s.120), forlaget Borgen, København 1996, ISBN 87-21-00499-4

Thorvaldsen døde 4 år før museet sto ferdig. En uke før museet slo dørene opp for publikum, ble kisten hans overflyttet fra Vor Frue Kirke i  København til gravkammeret som ligger i museets indre gård.
 Samlingen 
Museet inneholder en lang rekke av Thorvaldsens verker som originalmodeller; det vil si, det er gipsmodellene som ble brukt til å fremstille de endelige marmor- og bronsestatuene og -relieffene, som er utstilt i museet. 

I tillegg til statuer og relieffer, inneholder museet en lang rekke malerier, tegninger og grafiske trykk av andre kunstnere, som Thorvaldsen samlet i sin levetid. Museet oppbevarer også en rekke av Thorvaldsens personlige effekter og klær som han brukte til daglig.

 Direktører 

 Annette Johansen fra 1. februar 2017
 Stig Miss fra 1989–til september 2016
 Dyveke Helsted 1963–1989

 Fredning 
Museumsbygningen ble fredet i 1945.Fredningssag / Thorvaldsens Museum Porthusgade 2 fra Kulturarvsstyrelsen (besøkt 1. juli 2014)

 Referanser 


 Eksterne lenker 


Kategori:Museer i København
Kategori:Klassisisme
Kategori:Den danske gullalder
Kategori:Slotsholmen
Kategori:Etableringer i 1848
Kategori:1848 i Danmark
Kategori:Museer etablert i 1840-årene
Kategori:Vitenskap i 1848
Kategori:Fredete byggverk i København
Kategori:Kunstmuseer i Danmark